open-index/open-wikipedia-markdown huggingface dataset:
არიფ მარდინი

**არიფ მარდინი** (დ. 15 მარტი, 1932, ისტამბული, თურქეთი — გ. 25 ივნისი, 2006, ნიუ-იორკი, ნიუ-იორკის შტატი, აშშ) — თურქი-ამერიკელი მუსიკის პროდიუსერი. იგი განსხვავებული სტილის (ჯაზი, როკი, სოული, დისკო და ქანთრი) ასობით სხვადასხვა ხელოვანთან მუშაობდა. იგი *Atlantic Records*-ისთვის 30 წლის განმავლობაში (როგორც პროდიუსერი, სტუდიოს მენეჯერი ვიცე პრეზიდენტი) მუშაობდა. მუშაობდა Queen-ის, ბი ჯიზისთან, ჰოლ & ოატესთან, ანიტა ბაკერთან, არეთა ფრანკლინთან, დიონე ვარვიკთან, დონი ჰასავეისა & რობერთა ფლაკთან, ბეტე მიდლერთან, ჩაკა ხანთან, ლაურა ნუროსთან, ფილ კოლინსთან, დანიელ როდრიგესთან და ნორაჰ ჯონსთან. მარდინს მიენიჭა თერთმეტი გრემის ჯილდო.

## ბიოგრაფია
### ადრეული კარიერა
მარდინი დაიბადა ისტამბულში, ცნობილ ოჯახში, რომლებშიც შედიოდნენ ოსმალეთის იმპერიისა და თურქეთის რესპუბლიკის სახელმწიფო მოხელეები, დიპლომატები და ლიდერები სამოქალაქო, სამხედრო და ბიზნეს სექტორში. მისი მამა ნავთობის ბენზინგასამართი სადგურების ქსელის თანამფლობელი იყო.

მისი დის მეშვეობით იგი შეხვდა ჯაზის კრიტიკოს კუნეიტ სერმეტს, რომელმაც მარდინი თავიდან ამ მუსიკით დააინტერესა ხოლო შემდგომ მისი მენტორიც გახდა. სტამბოლის უნივერსიტეტში ეკონომიკისა და კომერციის ფაკულტეტზე სწავლის დასრულების შემდეგ, მარდინი ლონდონის ეკონომიკის სკოლაში სწავლობდა. საკუთარი დის მუსიკის ჩანაწერებისა და ჯაზის გავლენით, იგი აგრეთვე იყო წარმატებული არანჟერი და ორკესტის შემსრულებელი, თუმცა რასოდეს ფიქრობდა საკუთარი კარიერის მუსიკასთან დაკავშირებას.

თუმცა, მისი ბედი შეიცვალა 1956 წელს, მას შემდეგ, რაც ანკარაში გამართულ კონცერტზე ამერიკელი ჯაზის მუსიკოსებს დიზი გილესპსსა და კვინსი ჯონსს შეხვდა. მან სამი დემო კომპოზიცია გაუგზავნა თავის მეგობარ ტაჰირ სურს, რომელიც მუშაობდა რადიოსადგურზე (ამერიკაში). სურამ ეს კომპოზიციები ქვინი ჯონსს მიუტანა და მარტინი, ბერკლის მუსიკის კოლეჯში (ბოსტონში), ქვინი ჯონსის სტიპენდიის პირველი მიმღები გახდა. 1958 წელს ის და მისი საცოლე ლატიფი სტამბოლიდან ბოსტონში გადავიდნენ. 1961 წელს სწავლის დასრულების შემდეგ, იგი ბერკლეში ერთი წელი ასწავლა, ხოლო შემდეგ საცხოვრებლად ნიუ-იორკში გადავიდა რათა საკუთარი იღბალი გამოეცადა. მოგვიანებით, არიფ მარდიანი ბერკლის „რწმუნებული“ გახდა და საპატიო დოქტორანტის ჯილდო მიიღო.

## პირადი ცხოვრება
არიფ მარდინი გარდაიცვალა 2006 წლის 25 ივნისს, საკუთარ სახლში, ნიუ-იორკში, პანკრეასის კიბოსთან ხანგრძლივი ბრძოლის შემდეგ. 2006 წლის 5 ივლისს, მისი ნეშტი თურქეთში ჩაიტანეს და სტამბოლის ისკადარის რაიონში კარაკაჰმეტის სასაფლაოზე დაასვენეს. მის დარკძალვას, სხვა ცნობილ ადამიანებთან ერთად დაესწი ბი ჯიზის სოლისტი რობინ გიბი და მისი მეუღლე (დვინა). 

არიფის მეუღლე, რაფიტი (1924-2013), დრამატურგი იყო. მეორე ქალიშვილი, ნაზან ჯოფრე, ძმასთან ერთად მუშაობს. ჯო მარდინმა შექმნა დოკუმენტური ფილმი მამის შესახებ, სახელწოდებით *The Great Ears in Town: The Arif Mardin Story*, რომელიც 2010 წლის 15 ივნისს გამოვიდა. დოკუმენტური ფილმის რეჟისორი დუგ ბირო იყო. პირველი ჩვენება გაიმართა ნიუ იორკში, 2010 წლის 15 ივნისს.

## რესურსები ინტერნეტში
*

## სქოლიო
კატეგორია:დაბადებული 15 მარტი
კატეგორია:დაბადებული 1932
კატეგორია:გარდაცვლილი 25 ივნისი
კატეგორია:გარდაცვლილი 2006
კატეგორია:თურქი მუსიკოსები
კატეგორია:ამერიკელი მუსიკოსები
კატეგორია:ნიუ-იორკში გარდაცვლილები
კატეგორია:სტამბოლში დაბადებულები
ზაზა ბენდელიანის ქუჩა

**ზაზა ბენდელიანის ქუჩა** — ქუჩა თბილისში,  საბურთალოს რაიონში (საბურთალო); დასაწყისი კონსტანტინე გამსახურდიას გამზირიდან. ზაზა ბენდელიანის სახელი დაერქვა 1994 წელს. 

## ლიტერატურა 
ბენდელიანი
ბერბუკის ქუჩა

**ბერბუკის ქუჩა** — ქუჩა თბილისში,   საბურთალოს რაიონში (ქვაყრელი); ტყვარჩელის ქუჩიდან საგარეჯოსა და პავლე ასლანიდის ქუჩებამდე. წარმოიქმნა XX საუკუნის 30-იან წლებში. დატანილია თბილისის 1934 წლის გეგმაზე.  

## ლიტერატურა 
კატეგორია: საბურთალოს  რაიონის ქუჩები
ხაგანი ისმაილი

**ხაგანი ისმაილი** (; დ. 25 ოქტომბერი, 1962) — აზერბაიჯანისა და უკრაინის საზოგადო-პოლიტიკური მოღვაწე, პოეტი, მწერალი, დრამატურგი, ისტორიკოსი და პუბლიცისტი.

არის უკრაინის ყარაფაფახ თურქთა საბძოს გენერალური მდივანი. 2003 წლიდან „31 მარტის“ აზერბაიჯანელთა გენოციდის გამცნობთა საბჭოს ხელმძღვანელი, 2009 წლიდან პაკისტან-აზერბაიჯანის ურთიერთობათა საზოგაოების ხელმძღვანელი.

## ბიოგრაფია 
ხაგანი ისმაილი დაიბადა 1962 წლის 25 ოქტომბერს სომხეთის სსრ-ის ვარონტსოვკანინ გარაგალას სოფელში, განათლებულთა ოჯახში. ბავშვობა გარაგალას სოფელში გაატარა. მამამისი ნეიმან ისმაილოვი სომხეთის სსრ-ში ცნობილი პედაგოგი იყო და დიდი დროის განმავლობაში გარგალას სოფლის რვაწლიანი სკოლის დირექტორად მუშაობდა. დედამისი ოსმანოვა გულარა ექიმი იყო.

## განათლება 
*1969-1976 წლებში სწავლობდა სომხეთის სსრ-ის კალინინოს რაიონის სოფელ გარაგალას რვაწლიან სკოლაში.
*1977 წელს დაასრულა საქართველოს სსრ-ის, დმანისის რაიონის სოფელ მუღანლოს საჯარო სკოლა.
*1979 წელს დაასრულა ბაქოს პირველი საჯარო სარესპუბლიკო ფიზიკა-მათემატიკის სკოლა.
*1984 წელს კიროვის სახელობის აზერბაიჯანის სახელმწიფო უნივერსიტეტში ჩააბარა.

## სქოლიო
კატეგორია:აზერბაიჯანელი მწერლები
კატეგორია:აზერბაიჯანელი ისტორიკოსები
ეკა ბეჟანიშვილის ქუჩა

**ეკა ბეჟანიშვილის ქუჩა** — ქუჩა თბილისში,  ნაძალადევის რაიონში (ნაძალადევი); მექანიზაციის ქუჩიდან მთის ფერდობამდე. წარმოიქმნა XX საუკუნის 30-იან წლებში. თბილისის 1934 წლის გეგმაზე დატანილია როგორც კოლექტივიზაციის ქუჩა, შემდეგ ელმავლის ქუჩა ერქვა (სახელწოდება დაკავშირებულია აქ მდებარე ელმავალშემკეთებელ ქარხანასთან), 1972 წელს კომუნისტური შრომის ქუჩა დაერქვა, 1991 წელს ეკა ბეჟანიშვილის სახელი ეწოდა. აქვს 2 გასასვლელი, 1 შესახვევი, 1 ჩიხი. 
## ეკა ბეჟანიშვილის I გასასვლელი
**ეკა ბეჟანიშვილის I გასასვლელი** — გასასვლელი თბილისში,  ნაძალადევის რაიონი (ნაძალადევი); ეკა ბეჟანიშვილის ქუჩიდან სერგო ქსოვრელის ქუჩამდე.
## ეკა ბეჟანიშვილის II გასასვლელი
**ეკა ბეჟანიშვილის II გასასვლელი** — გასასვლელი თბილისში,  ნაძალადევის რაიონი (ნაძალადევი); ეკა ბეჟანიშვილის ქუჩიდან ამავე ქუჩამდე.
## ლიტერატურა 
ბეჟანიშვილი
გიორგი ქეჩაარი

**გიორგი ქეჩაარი** (; დ. 1930, ნიჯი, გაბალის რაიონი, აზერბაიჯანის სსრ — გ. 8 სექტემბერი, 2006, ნიჯი, გაბალის რაიონი, აზერბაიჯანი) — აზერბაიჯანელი მწერალი.

უდთა კულტურული გაერთიანების „ორაინის“ შემქმნელი და 1991–2006 წლებში ხელმძღვანელი.

## ბიოგრაფია 
დაიბადა 1930 წელს გაბალის რაიონის სოფელ ნიჯში. 1938 წელს შევიდა იმავე სოფლის საშუალო სკოლაში, რომელიც 1946 წელს დაამთავრა. 1946–1952 წლებში ბაქოს სახელმწიფო უნივერსიტეტის აღმოსავლეთმცოდნეობის ფაკულტეტის სწავლის შემდეგ, 1952–1957 წლებში გაბალის რაიონის სოფელ მიხლიგოვაგის სკოლის დირექტორად მუშაობდა. 1952 წლიდან მუშაობდა ნიჯის სკოლის მასწავლებლად და დირექდორის მოადგილედ.

1991 წელს შექმნა უდთა ხელოვნების ეროვნული ცენტრი „ორაინ“.

გარდაიცვალა 2006 წლის 8 სექტემბერს.

## წიგნები
1996 წელს გამოიცა „Nana Oçal“ (). 2001 წელს მისი წიგნი „ორაინი“ მაღალი ტირაჟით გამოიცა. 2003 წელს გამოიცა წიგნები „ Buruxmux“, „Udilərin ənənəvi toy mərasimləri“,რუსულად „შუნუროქი“ და „უდთა ზღაპრები“. 2004 წელს მისი ხელმძღვანელობით დაიბეჭდა უდთა ენის 1, 2 და 3 კლასელებისთვის გათვლილი წიგნები. გიორგი ქეჩაარი მუშაობდა ბიბლიის უდურ თარგმანზე.

## სქოლიო
კატეგორია:აზერბაიჯანელი მწერლები
კატეგორია:მწერლები ანბანის მიხედვით
ბიძინა თაბაგარი (პერსონაჟი)

**ბიძინა თაბაგარი** — ზაზა ურუშაძის სატელევიზიო სერიალის ცხელი ძაღლის მთავარი პერსონაჟი. მის როლს ასრულებს ქართველი მსახიობი ჟანრი ლოლაშვილი. ბიძინა თაბაგარი არის მთაწმინდა-კრწანისის რაიონის პოლიციის სამართველოს ოპერატიული მუშაკი, მაიორი. ის თავის პარტნიორ ლექსო ნიჟარაძესთან (გიორგი ყიფშიძე) ერთად იძიებს გახმაურებულ დანაშაულებს.

## ბიოგრაფია 
ბიძინა თაბაგარი სერიალის პირველ სეზონში იძიებს მკვლელობათა სერიას, რომლის კვალიც საბოლოოდ უშიშროების სამინისტროს ანტი-ტერორისტული ცენტრის უფროს უჩა ზერაგიასთან (ნუგზარ ყურაშვილი) მიდის. უშიშროების საბჭოს მდივნის მკვლელობის შემდეგ ის რუსეთში გაიქცევა და მომდევნო ორი სეზონის მანძილზე თაბაგარი თავის მეწყვილესთან ერთად ცდილობს მის დაპატიმრებას. მეორე სეზონში ის არჩევნების პერიოდში მომხდარ დანაშაულებებს იძიებს და უპირისპირდება ზერაგიას თანამზრახველ, საარჩევნო კანდიდატს, სოსო ეგაძეს (სოსო ლაღიძე).  მასთან დაპირისპირების გამო ბიძინა თაბაგარს იჭერენ სახელმწიფო დამნაშავისთვის ყალბი საბუთების გაკეთებისთვის და გაქცევაში დახმარებისთვის, რის გამოც ის პოლიიცდან გაათავისუფლეს.

მესამე სეზონში თაბაგარი ბათუმში რუსეთის ქალაქ არზამას-19დან, შემოტანილი გამდიდრებული ურანის პოვნასა და დამნაშავეების დაკავებას ცდილობს. სეზონის ბოლოს ბიძინა ის გონიოში ლექსო ნიჟარაძესა და გურამ ჯინორიასთან (გივი სიხარულიძე) ერთად აპატიმრებ უჩა ზერაგიას და გადაჰყავს თბილისში.

მეოთხე სეზონში ბიძინა თაბაგარი იძიებს სოც. უზრუნველყოფის მინისტრის, ზაალ თუშიშვილის (გოგა პიპინაშვილი) ბინიდან სახელმწიფო მნიშვნელობის დოკუმენტის გაქრობას. სეზონის განმავლობაში თაბაგარი აგროვებს მასალას დამნაშავეებზე, რომლებიც თანამდებობის პირები არიან. სეზონი მთავრდება პრემიერ-მინისტრის, თინათინ გაწერელიას (ნინო ბურდული) მკვლელობით, თუმცა ის გამოუძიებელი რჩება. მისი მკვლელობის ერთ-ერთი ორგანიზატორი კვლავ უჩა ზერაგია იყო. ამავე სეზონში ის მუშაობს უშიშროების სამინისტროში იწყებს.

მეხუთე სეზონში ბიძინა თაბაგარი, როგორც უშიშროების ოფიცერი, იძიებს ბაქო-ჯეიჰანის ნავთობსადენის სავარაუდო აფეთქების გეგმას. ის რუსეთიდან ჩამოსულ მაიორთან და გივი ინწკირველთან (დავით დვალიშვილი) ერთად აწარმოებს მოლაპარაკებას სავარაუდო ტერორისტ „გიურზასთან“ (ზურა ყიფშიძე) . მის პარალელურად ლექსო ნიჟარაძე მუზეუმის საცავიდან გამქრალ ნივთს ეძებს და იკვეთება ამ ორ საქმეს შორის კავშირი. საბოლოო ჯამში ამ ორი საქმის ორგანიზოტირც კვლავ უჩა ზერაგიაა.

კატეგორია:გამოგონილი პერსონაჟები
გიორგი ბერიაშვილის ქუჩა

**გიორგი ბერიაშვილის ქუჩა** — ქუჩა თბილისში,  სამგორის რაიონში ( სამგორის II დასახლება); გიორგი აბაშვილის ქუჩიდან მიხეილ გახოკიძის ქუჩამდე. წარმოიქმნა XX საუკუნის 50-იან წლებში. კახეთის გზატკეცილის პარალელურ ქუჩას გიორგი ბერიაშვილის სახელი ეწოდა 1982 წელს. 

## ლიტერატურა 
ბერიაშვილი
ივანე ბერიტაშვილის ქუჩა

**ივანე ბერიტაშვილის ქუჩა** — ქუჩა თბილისში,  საბურთალოს რაიონში (ვეძისი); ბუდაპეშტის ქუჩიდან ლისის ტბის დასახლებამდე. ლისის აღმართს და ზემო ვეძისის დასახლების უსახელო ქუჩას ივანე ბერიტაშვილის სახელი ეწოდა 1982 წელს. 
## ლიტერატურა 
ბერიტაშვილი
დავით ბერიაშვილის ქუჩა

**დავით ბერიაშვილის ქუჩა** — ქუჩა თბილისში,  ჩუღურეთის რაიონში (სვანეთისუბანი); პაატა სააკაძის ქუჩიდან პეტრე ბაგრატიონის ქუჩამდე. წარმოიქმნა XX საუკუნის 30-იან წლებში. თბილისის 1934 წლის გეგმაზე ქუჩის დასაწყისი ნინო და კალისტრატე სალიების ქუჩამდე დატანილია როგორც უწერის ქუჩა, ხოლო მონაკვეთი ნინო და კალისტრატე სალიების ქუჩიდან ბერიაშვილის II ჩიხთან ერთად დატანილია როგორც კრამიტის შესახვევი, შემდეგ კრამიტის ქუჩა დაერქვა (ამ უბანში ადრე კრამიტის საწარმოები იყო). ამ ქუჩაზე ცხოვრობდა დავით ბერიაშვილი და მცხოვრებთა თხოვნით 1961 წელს ქუჩას მისი სახელი მიაკუთვნეს. აქვს 2 ჩიხი. 

## ლიტერატურა 
ბერიაშვილი
ნიკოლოზ ბერძენიშვილის ქუჩა

**ნიკოლოზ ბერძენიშვილის ქუჩა** — ქუჩა თბილისში, ვაკის რაიონში (ვაკე); ილია ჭავჭავაძის გამზირიდან ირაკლი აბაშიძის ქუჩამდე. წარმოიქმნა XX საუკუნის 30-იან წლებში. თბილისის 1934 წლის გეგმაზე დატანილია როგორც მეტალურგიის ქუჩა, XX საუკუნის 70-იანი წლებიდან ნიკოლოზ ბერძენიშვილის სახელი ჰქვია. 

## ლიტერატურა 
ბერძენიშვილი
ნუგზარ შატაიძის ქუჩა

**ნუგზარ შატაიძის ქუჩა** — ქუჩა თბილისში,  კრწანისის რაიონში (ორთაჭალა, ხარფუხი); დეკაბრისტების მოედნიდან  ბეჟან (ჟანი) კალანდაძის ქუჩამდე. წარმოიქმნა XIX საუკუნეში. ადრე ბერძნის დასახლება ერქვა, ასეა დატანილი თბილისის 1876 წლის გეგმაზე. შემდეგ წარმოიქმნა მოედანი, ქუჩა და შესახვევი. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ბერძნის ქუჩა. 1934 წლის გეგმაზე დატანილია როგორც ბერძნების ქუჩა, ერთხანს ნადიკვრის II ქუჩა ერქვა, 50-იანი წლებიდან ბერძნის ქუჩა ერქვა. 2017 წელს ნუგზარ შატაიძის სახელი ეწოდა. ჰქონდა 1 შესახვევი (ახლანდ. რუსუდან მეფისაშვილის ქუჩა).

## სქოლიო 
კატეგორია:კრწანისის    რაიონის ქუჩები
ბექა და ბეშქენ ოპიზრების ქუჩა

**ბექა და ბეშქენ ოპიზრების ქუჩა** — ქუჩა თბილისში,  კრწანისის რაიონში (ხარფუხი); იოსებ გრიშაშვილის ქუჩიდან ნიკო ლორთქიფანიძის ქუჩამდე. წარმოიქმნა XIX საუკუნეში. თბილისის გამგეობის მიერ 1903 წელს შედგენილ ქუჩების სიაში შეტანილია როგორც აღსთაფის შესახვევი, 60-იან წლებში – , ბექა ოპიზრის ქუჩა, შემდეგ ბექა და ბეშქენ ოპიზრების სახელი დაერქვა.  

## ლიტერატურა 
კატეგორია: კრწანისის  რაიონის ქუჩები
ილიას ეფენდიევი

**ილიას ეფენდიევი** (; დ. 26 მაისი, 1914 — გ. 3 ოქტომბერი, 1996) — აზერბაიჯანელი დრამატურგი, 1940 წლიდან აზერბაიჯანელ მწერალთა გაერთიანების წევრი, დამსახურებული ხელოვანი (1960), აზერბაიჯანის სსრ-ის სახელმწიფო ჯილდოს ლაურეატი (1972), აზერბაიჯანის სსრ-ის სახალხო მწერალი (1979).

## ბიოგრაფია
ილიას ეფენდიევი დაიბადა 1914 წლის 26 მაისს დღევანდელი ფუზულის რაიონში, ცნობილი ვაჭარის მაჰამედის ოჯახში. მამამისი დაიბადა 1884 წელს. მისი მშობლები მთელ ყარაბაღში ცნობილი პირები იყვნენ, როგორც ქველმოქმედი ხალხი. ამ ოჯახის ერთი ფრთა ვაჭრობით დაკავებული ხალხი იყო, მეორე — სწავლული.

მწერლის მამა მაჰამედ ეფენდიევი ამავე ოჯახის მოვაჭრეთა ფრთას მიეკუთვნებოდა. იგი 7-8 წლის იყო, როცა მამამისი გარდაიცვალა. დედამისი მას მერე არ დაქორწინებულა. სოფლის ხუთწლიანი სკოლა კარგი ნიშნებით დაამთავრა. ისწავლა რუსული ენა. ახალგაზრდობაში მან სავაჭრო ურთიერთობები დაამყარა რუსეთის ზოგიერთ ქალაქსა და თავრიზსა და სტამბოლს შორის. 

## მოღვაწეობა
ილიას ეფენდიევმა 30-იანი წლების ბოლოს დაიწყო სალიტერატო მოღვაწეობა. 1938 წელს საცხოვრებლად გადავიდა ბაქოში. 1979 წლის 30 ივლისს მიიღო სახალხო მწერლის წოდება.

### პიესები
*"Ceyran ovu"
*"Maraqlı hadisə"
*"Qoruqlarda"
*"Yasəmən ağacı"
*"İz ilə"
*"Ovçunun nağılı"
*"Zəmidə bir turac səslənirdi"

### მოთხრობები
*"Qızbəs xala"
*"Qarımış oğlan"
*"Mirzə İman"
*"Xəncər hekayəsi"
*"Gözlənilməyən sevgi"
*"Apardı sellər Saranı"
*"Durna"
*"Qəhrəman ilə bülbülün nağılı"
*"Kiçik bir poema"
*"Qoca tarını çaldı"
*"Yarımçıq qalmış portret haqqında mahnı"
*"Qarı dağ"
*"Görüş"
*"Gülaçar"
*"Su dəyirmanı"
*"Yusif və Esfir"
*"Vəzir Allahverdi xan və Bəhlul Danəndə"
*"Sən ey böyük yaradan"
*"Abidin yuxusu"
*"Həyatın əbədi ahəngi"
*"Sağsağan"
*"İsa-Musa"
*"Berlində bir gecə"
*"Qəhrəmanımın nişanlısı"
*"Balıqçılar"
*"Gül satan"
*"Cavan yolçu"
*"Bahar buludları"
*"Xəncər"
*"Yaylaq qonşumuz"
*"Şəhərdən gələn ovçu"
*"Yun şal"
*"Qırçı və qırmızı çiçək"
*"Tufandan sonra"
*"Səməd Vurğun haqqında hekayə"
*"Daş hasar"
*"Kənddən məktublar"(1939)
*"Aydınlıq gecələr"(1945)
*"Torpağın sahibi"
*"Qaçaq Süleymanın ölümü"
*"Xan qızı Gülsənubərlə tarzən Sadıqcanın nağılı"
*"Üçatılan"(1981)-(Avtobioqrafik əsərdir.)

### რომანები
*"Söyüdlü arx"(1958)
*"Körpüsalanlar"(1960)
*"Geriyə baxma, qoca"(1980)(avtobioqrafik əsərdir)
*"Xan çinar"
*"Dağlar arxasında üç dost"(1963)
*"Sarıköynəklə Valehin nağılı"(1976-1978)

## რესურსები ინტერნეტში
* İlyas Əfəndiyev fondunun rəsmi saytı  
* İlyas Əfəndiyevin virtual muzeyi
* Səda - İlyas Əfəndiyevin ad günüdür
* Sərvər Şirin: Dili su qədər lətafətli hekayə - "Su dəyirmanı" 525-ci qəzet. 2017. 14 yanvar. səh. 23.

## სქოლიო
კატეგორია:აზერბაიჯანელი მწერლები
კატეგორია:მწერლები ანბანის მიხედვით
კატეგორია:ოქტომბრის რევოლუციის ორდენის კავალრები
კატეგორია:ბაქოში გარდაცვლილები
ბოტანიკური ქუჩა

**ბოტანიკური ქუჩა** — ქუჩა თბილისში, კრწანისის რაიონში (კალა); ვახტანგ გორგასლის ქუჩიდან ბოტანიკურ ბაღამდე. ამ ქუჩით შეიძლება ასვლა ნარიყალის ციტადელში; ქუჩის ბოლოში, დაახლოებით იქ, სადაც დღეს ბოტანიკური ბაღის შესასვლელია აბანოების მხრიდან, კლდის ძირში მდებარეობდა ქალაქის ერთ-ერთი კარი — განჯის კარი, ხოლო ამ ქუჩის ხაზზე გამავალ გზას ერქვა განჯის გზა.

ამ გზის სავაჭრო-სატრანზიტო მნიშვნელობა განსაკუთრებით გაიზარდა XIX საუკუნის 20-იან წლებში. 40-იან წლებში კი, ვორონცოვის (ახლანდელი ვახტანგ გორგასლის) ქუჩის გაყვანის შემდეგ, მისი მნიშვნელობა შემცირდა. სწორედ მაშინ დაერქვა ქუჩას ბოტანიკური. ბოტანიკური ქუჩა შეტანილია 1841 წელს შედგენილ თბილისის ქუჩების სიაში, დატანილია თბილისის 1851 წლის გეგმაზე. ქუჩაზე შემონახულია რამდენიმე ტიპური ძველთბილისური სახლი. ზოგ მათგანს დღესაც ამშვენებს მეზონინები (ზედა ნახევარსართული) და ფასადებზე გამოტანილი ღია ორიარუსიანი აივნები. აივნებით შემოფარგლული ეზო თავისებური ვესტიბიული და მეზობელთა შეხვედრის ადგილია. ნარიყალის ციხის ძირში დგას ორ საფეხურად აგებული ოთხსართულიანი სახლი, რომლის ქვედა სართულის სახურავი იმავდროულად ზედა სართულის ეზოა. ეს ქალაქის განაშენიანების მეტად გავრცელებული ტრადიციული ხერხია სივიწროვესა და ციცაბო რელიეფზე აშენებული თბილისური სახლების გეგმარებაში. ქუჩიდან იწყება ბოტანიკური ბაღი, რომელიც გაშენებულია XVII საუკუნის II ნახევარში ნარიყალის, ე. წ. „ციხის ბაღის“ და „სეიდაბადის“ ბაღების ტერიტორიაზე. ბაღს 1845 წელს ოფიციალურად ეწოდა თბილისის ბოტანიკური ბაღი. ქუჩაზეა XIX საუკუნის მეჩეთი. აქვს 1 ჩიხი.

## ლიტერატურა 
კატეგორია:კრწანისის რაიონის ქუჩები
ბექას ქუჩა

**ბექას ქუჩა** — ქუჩა თბილისში, საბურთალოს რაიონში (საბურთალო); ალექსანდრე ყაზბეგისა და ვაჟა-ფშაველას გამზირებს შორის. 

## ლიტერატურა 
კატეგორია:საბურთალოს  რაიონის ქუჩები
ბეღლეთის ქუჩა

**ბეღლეთის ქუჩა** — ქუჩა თბილისში, ისნის რაიონში (ელია); საინგილოს ქუჩიდან თამაზ მუჯირიშვილის ქუჩამდე. წარმოიქმნა XX საუკუნის 20-იან წლებში. 1938 წლამდე გარგალის ქუჩა ერქვა. 

## ლიტერატურა 
კატეგორია:ისნის  რაიონის ქუჩები
ბზიფის ქუჩა

**ბზიფის ქუჩა** — ქუჩა თბილისში, მდებარეობს ისნის რაიონში (ელია); იწყება საინგილოს ქუჩიდან და გრძელდება ბზიფის შესახვევამდე. წარმოიქმნა XX საუკუნის 30-იან წლებში. აქვს ერთი შესახვევი. 

## ლიტერატურა 
კატეგორია:ისნის რაიონის ქუჩები
ბოგვის ქუჩა

**ბოგვის ქუჩა** — ქუჩა თბილისში,  ნაძალადევის რაიონში (ღრმაღელე); ხევიდან მთის ფერდობამდე. წარმოიქმნა XX საუკუნის 40-იან წლებში. ყოფილ მე-8 ქუჩას ბოგვის ქუჩა ეწოდა 50-იან წლებში. 
## ლიტერატურა 
კატეგორია: ნაძალადევის  რაიონის ქუჩები
ბოდავის II ქუჩა

**ბოდავის II ქუჩა** — ქუჩა თბილისში,  ჩუღურეთის რაიონში (სვანეთისუბანი). დასაწყისი გუმათის ქუჩიდან. წარმოიქმნა XX საუკუნის 20-იან წლებში. 40-იან წლებში მიხეილ ვოდოპიანოვის სახელი ერქვა.
## ლიტერატურა 
კატეგორია:ჩუღურეთის   რაიონის ქუჩები
ბიჭვინთის ქუჩა

**ბიჭვინთის ქუჩა** — ქუჩა თბილისში, გლდანის რაიონში (ავჭალა); ალექსანდრე მანაგაძის ქუჩიდან მტკვრის ნაპირამდე. წარმოიქმნა XX საუკუნის 40-იან წლებში. ადრე ილია ჭავჭავაძის სახელი ერქვა. ქუჩაზეა წმინდა იოანე ნათლისმცემლის შობის ეკლესია (XVIII საუკუნე), ზაქარიას და ელისაბედის დედათა მონასტერი. აქვს 1 შესახვევი, 4 ჩიხი. 

## ლიტერატურა 
კატეგორია:გლდანის რაიონის ქუჩები
ბოდავის I ქუჩა

**ბოდავის I ქუჩა** — ქუჩა თბილისში, ჩუღურეთის რაიონში (სვანეთისუბანი); პაატა სააკაძის ქუჩიდან არსენალის ხევამდე. წარმოიქმნა XX საუკუნის 20-იან წლებში. 

## ლიტერატურა 
კატეგორია:ჩუღურეთის   რაიონის ქუჩები
ბოდბის ქუჩა

**ბოდბის ქუჩა** — ქუჩა თბილისში, ისნის რაიონში (შავი სოფელი);  სამასი არაგველის III შესახვევიდან შავსოფლის ქუჩამდე. წარმოიქმნა XX საუკუნის I ნახევარში. 1960 წლამდე შესახვევი იყო.

## ლიტერატურა 
კატეგორია: ისნის  რაიონის ქუჩები
ტონგის ეროვნული საკალათბურთო ნაკრები

**ტონგის ეროვნული საკალათბურთო ნაკრები** — წარმოადგენს ტონგას საერთაშორისო საკალათბურთო შეჯიბრებებში. ნაკრები არის ფიბა ოკეანეთი-ს წევრი.

## შეჯიბრებები
### ფიბა ოკეანეთის ჩემპიონატი
გუნდს ფიბა ოკეანეთის ჩემპიონატზე მონაწილეობა არასოდეს არ მიუღია.
### ოკეანეთის საკალათბურთო ტურნირი
*1989 : ?
*1993 : 
*1997 : ?
*2001 : ?
*2005 : ?
*2009 : ?
*2013 : 

## სქოლიო
## რესურსები ინტერნეტში
* australiabasket.com 

კატეგორია:ტონგის კალათბურთი
კატეგორია:ტონგის ეროვნული სპორტული ნაკრებები
კატეგორია:ეროვნული საკალათბურთო ნაკრებები
ბოლნისის ქუჩა

**ბოლნისის ქუჩა** — ქუჩა თბილისში,  ისნის რაიონში (ნავთლუღი); ბერი გაბრიელ სალოსის გამზირიდან სოლომონ დოდაშვილის ქუჩამდე. წარმოიქმნა XIX საუკუნის ბოლოს. თბილისის გამგეობის მიერ 1903 წელს შედგენილ ქუჩების სიაში შეტანილია როგორც სახელოსნოს ქუჩა. 1960-იან წლებში ალექსანდრე აბაშელის სახელი დაერქვა. ბოლნისის ქუჩა ეწოდა 1965 წელს, აქვს 1 ჩიხი. 

## ლიტერატურა 
კატეგორია:ისნის რაიონის ქუჩები
ზაურ ბოლქვაძის ქუჩა

**ზაურ ბოლქვაძის ქუჩა** — ქუჩა თბილისში,  საბურთალოს რაიონში (საბურთალო); პეკინის შესახვევიდან ნატახტრის ქუჩამდე. წარმოიქმნა XX საუკუნის 20-იან წლებში. ადრე ერქვა ახალშენის V ქუჩა, თბილისის 1934 წლის გეგმაზე დატანილია როგორც ენგურის ქუჩა. 2003 წელს ეწოდა ზაურ ბოლქვაძის სახელი. 

## ლიტერატურა 
ბოლქვაძე
ბორბალოს ქუჩა

**ბორბალოს ქუჩა** — ქუჩა თბილისში, მთაწმინდის რაიონში (მთაწმინდა); ცხემის ქუჩიდან პოლიკარპე კაკაბაძის ქუჩამდე. წარმოიქმნა XIX საუკუნის 80-იან წლებში. თავდაპირველად ქეთევანის შესახვევი ერქვა, შეტანილია თბილისის გამგეობის მიერ 1903 წელს შედგენილ ქუჩების სიაში. 1923 წელს გრიგორი ზინოვიევის სახელი ეწოდა, თბილისის 1934 წლის გეგმაზე დატანილია როგორც ბორბალოს შესახვევი, თბილისის ქუჩების 1940 წლის ცნობარში — როგორც ბორბალოს ქუჩა.

## ლიტერატურა 
კატეგორია: მთაწმინდის  რაიონის ქუჩები
ალექსანდრე ბოროდინის ქუჩა

**ალექსანდრე ბოროდინის ქუჩა** — ქუჩა თბილისში, ისნის რაიონში (ავლაბარი); ქეთევან დედოფლის გამზირიდან ალექსანდრე წურწუმიას ქუჩამდე. წარმოიქმნა XIX საუკუნის II ნახევარში. თბილისის 1876 წლის გეგმაზე დატანილია ხაზოვანი I ქუჩის სახელწოდებით. თბილისის გამგეობის მიერ 1903 წელს შედგენილ ქუჩების სიაში შეტანილია როგორც   ნუხის ქუჩა, 1960-იან წლებში ალექსანდრე ბოროდინის სახელი დაერქვა. 

## ლიტერატურა 
ბოროდინი
მურმან ლებანიძის ქუჩა

**მურმან ლებანიძის ქუჩა** — ქუჩა თბილისში, დიდუბის რაიონში (ჩუღურეთი); დავით აღმაშენებლის გამზირიდან მიხეილ წინამძღვრიშვილის ქუჩამდე. წარმოიქმნა XIX საუკუნის II ნახევარში. ქალაქის 1895 წლის გეგმაზე ქუჩა აღნიშნულია ფერდინანდ კოტრინის (მსხვილი კაპიტალისტი და მეწარმე, საქორწინო ეტლების მფლობელი) სახელით (ახლანდელი დავით აღმაშენებლის გამზირისა და ბორჯომის ქუჩის კუთხეში იდგა მისი სახლი), შემდეგ ერქვა კოტრინი-როლოვის ქუჩა. 1900 ეწოდა ბორჯომის ქუჩა. შეტანილია თბილისის გამგეობის მიერ 1903 წელს შედგენილ ქუჩების სიაში. 2011 წელს ქუჩას მურმან ლებანიძის სახელი ეწოდა.

## ლიტერატურა 
## სქოლიო 
კატეგორია:დიდუბის რაიონის ქუჩები
ბისოითა

**ბისოითა** — სოფელი საქართველოში, ერედვის მუნიციპალიტეტში, ბელოთის თემში.

## გეოგრაფია
ხარულის ქედის დასავლეთ კალთაზე. მდინარე ფაჩურისწყლის (მდინარე პატარა ლიახვის მარცხენა შენაკადი) ზემოთში. ზღვის დონიდან 1100 მ. ცხინვალიდან (უახლოესი რკინიგზის სადგური) 30 კმ, გორიდან — 65 კილომეტრი.

## ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება ().

## დემოგრაფია
1989 წლის აღწერით სოფელში მუდმივი მოსახლეობა არ არის.

## ლიტერატურა
## სქოლიო
კატეგორია:ერედვის მუნიციპალიტეტის სოფლები
ფენდი (მრავალმნიშვნელოვანი)

**ფენდი** შეიძლება აღნიშნავდეს:
*ფენდი  — იტალიური მოდის სახლი, 
*ფენდი  — სოფელი აზერბაიჯანში, ლერიქის რაიონი
ინტეგრირებული ფსიქოთერაპია

**ინტეგრირებული ფსიქოთერაპია** — ფსიქოთერაპიის სხვადასხვა მიმდინარეობების ელემენტების ინტეგრირება პაციენტის მკურნალობის პროცესში.

ფსიქოთერაპიის ეს მიმდინარეობა აგრეთვე მოიცავს პიროვნების ინტეგრირებას ფსიქოთერაპიის პროცესში ემოციურ, კოგნიტურ, ბიჰევიორალურ და ფიზიოლოგიურ დონეზე.

## ინტეგრაციის გზები 
„ფსიქოთერაპიის ინტეგრაციის სახელმძღვანელოს“ უახლესმა გამოცემამ (Norcross & Goldfried, 2005) აღიარა ინტეგრაციის ოთხი ძირითადი გზა: საერთო ფაქტორები, ტექნიკური ეკლექციზმი, თეორიული ინტეგრაცია და ასიმილაციური ინტეგრაცია.

## სქოლიო
*
ორანდი

**ორანდი** () — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა —   1378 კაცი.

## რესურსები ინტერნეტში
* 

კატეგორია:ლერიქის რაიონის სოფლები
ფირასორა (მისთანი)

**ფირასორა** () — სოფელი აზერბაიჯანში, ლენქორანის რეგიონის ლერიქის რაიონში.

## რესურსები ინტერნეტში
* 

## სქოლიო
კატეგორია:ლერიქის რაიონის სოფლები
თეთრიწყაროს მხარეთმცოდნეობის მუზეუმი

**თეთრიწყაროს მხარეთმცოდნეობის მუზეუმი** — მხარეთმცოდნეობის მუზეუმი საქართველოში, თეთრიწყაროს მუნიციპალიტეტის ქალაქ თეთრიწყაროში.

მუზეუმი დაარსდა 1975 წელს საზოგადოებრივ საწყისებზე, მუზეუმის შინაარსის მქონე პროპაგანდის სახლის (1964-1975) ბაზაზე. ამჟამად არის სსიპ თეთრიწყაროს კულტურის ცენტრის შემადგენლობაში. 1982 წელს თეთრი წყაროს მხარეთმცოდნეობის მუზეუმის შენობა დაანგრიეს მოედნის გაფართოების მიზნით. ფონდი დროებით დაიხურა. 1989 წელს მუზეუმს გადაეცა ახალი შენობა (ყოფილი „რაიკომის") და დღემდე აქ არის განთავსებული. 2013 წლის 1 იანვრისთვის მუზეუმის ფართობი შეადგენდა 1115 მ² მუდმივი ექსპოზიცია – 811 მ² საცავები – 304 მ². თეთრი წყაროს მხარეთმცოდნეობის მუზეუმის არქეოლოგიური განყოფილების ფონდში ინახება თეთრიწყაროს მუნიციპალიტეტის ტერიტორიაზე მოპოვებული არქეოლოგიური მასალა, რომელიც ასახავს პერიოდს ქვის ხანიდან ფეოდალურ ეპოქამდე, ასევე სხვადასხვა პერიოდის ეთნოგრაფიული მასალა. თეთრი წყაროს მხარეთმცოდნეობის მუზეუმის ფოტოსურათებზე აღბეჭდილია ფეოდალური ხანის – გუდარეხის (XII ს.), მანგლისის (V–XII სს.), სამშვილდის (V ს.), ფიტარეთის (XIII ს.) – არქიტექტურული ძეგლები. მუზეუმის ფონდში 10 ათასზე მეტი ექსპონატია. ფონდის შექმნასა და არქეოლოგიური განყოფილების სრულყოფაში მუზეუმს დიდი დახმარება გაუწია ს. ჯანაშიას სახელობის სახელმწიფო მუზეუმმა, საქართველოს მეცნიერებათა აკადემიის ისტორიისა და ეთნოლოგიის ინსტიტუტის არქეოლოგიურმა განყოფილებამ და საქართველოს კულტურის ძეგლთა დაცვის სამმართველომ; მუზეუმში მუშაობს სამეცნიერო საბჭო. თეთრი წყაროს მხარეთმცოდნეობის მუზეუმს მჭიდრო კავშირი აქვს მუნიციპალიტეტში მომუშავე არქეოლოგებთან, სხვადასხვა დარგის სპეციალისტებთან, პედაგოგებთან. ტარდება სხვადასხვა სახის სამეცნიერო და თეორიული კონფერენციები, ეწყობა გამოფენები.

## რესურსები ინტერნეტში
*თეთრი წყაროს მხარეთმცოდნეობის მუზეუმი

## ლიტერატურა 
კატეგორია:თეთრიწყაროს მუნიციპალიტეტის მუზეუმები
კატეგორია:1975 წელს დაარსებული მუზეუმები
ჯედი ოსმანი

**ჯედი ოსმანი** (დ. 8 აპრილი, 1995, ოჰრიდი, ჩრ. მაკედონია) — თურქი პროფესიონალური კალათბურთის მოთამაშე. ამჟამად თამაშობს ნაციონალური საკალათბურთო ასოციაციის (NBA) კლუბ კლივლენდ კავალიერსში. თამაშობს მსუბუქი ფორვარდის პოზიციაზე. 

## პროფესიონალური კარიერა
### ადრეული წლები
ჯედი ოსმანი დაიბადა 1995 წლის 8 აპრილს ჩრდილოეთ მაკედონიაში, თურქი მამისა და ბოსნიელი დედის (ნოვი პაზარიდან) ოჯახში. მას ჰყავს უფროსი ძმა, ძანერი, რომელიც აგრეთვე კალათბურთელია. მან კალათბურთის თამაში 2001 წელს, ახალგაზრდულ გუნდ KK ბოსნასთან ერთად დაიწყო. KK ბოსნაში შესანიშნავი თამაშის შემდეგ, 2007 წელს, ოსმანი ანადოლუ ეფესის ახალგაზრდულ გუნდში გადავიდა. მამის გამო (იგულისხმება მისი ეროვნება) იგი დაუყოვნებლივ გახდა თურქეთის მოქალაქე. ამის შემდეგ იგი თურქეთის ეროვნულ საკალათბურთო ნაკრებს წარმოადგენს.

### ანადოლუ ეფესი
2007 წელს ოსმანმა ანადოლუ ეფესის ახალგაზრდულ გუნდთან კონტრაქტი გააფორმა. 2011-2012 წლების სეზონში ოსმანი გაანათხოვრეს თურქეთის მეორე დონის, TB2L-ის კულბ პარტევნიალში. 2012 წლის ზაფხულში ოსმანმა ანადოლუ ეფესის ძირითად გუნდთან პროფესიონალური კონტრაქტი გააფორმა.

### NBA
2015 წლის 25 ივნისს, ამავე წლის NBA-ის დრაფტზე ჯედი ოსმანი 31-ე პიკად მინესოტა ტიმბერვულვზმა აირჩია. ამავე ღამეს იგი კლივლენდ კავალიერსში გაიცვალა.

2017 წლის 18 ივლისს ოსმანმა კლივლენდ კავალიერსთან კონტრაქტი გააფორმა. 2018 წლის 9 თებერვალს, 38 წუთი ითამაშა ატლანტა ჰოუქსის წინააღმდეგ, ანგარიშთი 123-107, მოგებულ შეხვედრაში. აღნიშნულ თამაშში მან 16 ქულა (67% სროლის რეალიზება), 6 მოხსნა, 5 შედეგიანი გადაცემა და 3 ჩაჭრა დააგროვა. სეზონის ბოლოს კავალიერსი NBA-ის ფინალებში გავიდა, თუმცა გოლდენ-სტეიტ უორიორსთან სერიაში 4:0 დამარცხდა.

2019 წლის 25 იანვარს მაიამი ჰიტთან ანგარიშით 100-94 წაგებულ შეხვედრაში ოსმანმა კარიერის უმაღლესი მაჩვენებელი, 29 ქულა დააფიქსირა. ოთხი დღის შემდეგ, ჯედი ოსმანი დასახელდა 2019 წლის ამომავალი ვარსკვლავების გამოწვევების მსოფლიო გუნდის მონაწილედ.

## ეროვნული ნაკრები
### თურქეთის ახალგაზრდული ეროვნული ნაკრები
ოსმანი იყო თურქეთის ახალგაზრდული ეროვნული ნაკრებების წევრი. თურქეთის ახალგაზრდულ ეროვნულ ნაკრებებთან ერთად მან შემდეგ ტურნირებში ითამაშა: 2011 წლის ფიბას ევროპის 16-წლამდელთა ჩემპიონატი, 2012 წლის ფიბას ევროპის 18 წლამდელთა ჩემპიონატი, 2012 წლის ალბერტ შვეიზერის ტურნირი (მოიგო ბრინჯაოს მედალი და დასახელდა ყველაზე ნიჭიერ მოთამაშედ), 2013 წლის ფიბას ევროპის 18-წლამდელთა ჩემპიონატი (მოიგო ოქროს მედალი) და 2014 წლის ფიბას ევროპის 20-წლამდელთა ჩემპიონატი (მოიგო ოქროს მედალი, დასახელდა ტურნირის ყველა მოთამაშის გუნდში და გახდა ტურნირის MVP).

### თურქეთის ეროვნული ნაკრები
ახალგაზრდულ ეროვნულ ნაკრებებში თამაშის შემდეგ, ოსმანი თურქეთის ძირითად ეროვნულ ნაკრებში მოხვდა. ნაკრებთან ერთად, მან ითამაშა: 2014 წლის ფიბას მსოფლიო საკალათბურთო თასზე, ევრობასკეტ 2015-სა და მანილაში გამართულ 2016 წლის ფიბას მსოფლიო ოლიმპიადის საკვალიფიკაციო ტურნირში.

## რესურსები ინტერნეტში
*Cedi Osman  at draftexpress.com
*Cedi Osman at espn.com
*Cedi Osman at eurobasket.com
*Cedi Osman at euroleague.net
*Cedi Osman at FIBA
*Cedi Osman at realgm.com
*Cedi Osman at tblstat.net
*
*

## სქოლიო
კატეგორია:დაბადებული 8 აპრილი
კატეგორია:დაბადებული 1995
კატეგორია:თურქი კალათბურთელები
კატეგორია:ნაციონალური საკალათბურთო ასოციაციის მოთამაშეები
კატეგორია:ცოცხალი ადამიანები
ნაჯიბ ტუნ რაზაკი

**მოჰდ ნაჯიბ ბინ ტუნ ჰაჯი აბდულ რაზაკი** (; დ. 23 ივლისი 1953, კუალა-ლიპისე, მალაიზია) — მალაიზიის სახელმწიფო და პოლიტიკური მოღვაწე, მალაიზიის პრემიერ-მინისტრი 2009 წლის 3 აპრილიდან 2018 წლის 10 მაისამდე. პარტია მალაიის გაერთიანებული ეროვნული ორგანიზაციიის ხელმძღვანელი 2009 წლის 26 მარტიდან.

2018 წლის 3 ივლისს ნაჯიბი დააკავა მალაიზიის ანტიკორუფციულმა კომისიამ. პოლიციამ ჩამოართვა 1 400 ყელსაბამი, 567 ჩანთის ჩანთა, 423 საათი, 2 200 ბეჭედი, 1 600 გულსაბნევი და 14 ტიარა, რომელთა ჯამური ღირებულება 273 მილიონი დოლარია.

## ბიოგრაფია 
ნაჯიბ ტუნ რაზაკი დაიბადა 1953 წლის 23 ივლისს. იგი არის მალაიზიის მეორე პრემიერ-მინისტრის აბდულა რაზაკის ექვსი შვილიდან ყველაზე უფროსი და მესამე პრემიერ-მინისტრის ჰუსეინ ონას დისშვილი.

1974 წელს დაასრულა ნოტინგემის უნივერსიტეტი. 1976 წელს 23 წლის ასაკში გახდა მალაიზიის პარლამენტის დეპუტატი პარტია მალაიის გაერთიანებული ეროვნული ორგანიზაციის სიით და გახდა ყველაზე ახალგაზრდა დეპუტატი პარლამენტის არსებობის ისტორიაში In 1986 Najib won re-election to the same seat., ხოლო უკვე 1978 წელს ენერგეტიკის, ტელეკომუნიკაციისა და ფოსტის მინისტრის მოადგილეა. 1982 წლიდან 1986 წლამდე შტატ პაჰანგის მთავარი მინისტრია. 1988 წელს ხელმძღვანელობს პარტიის ახალგაზრდულ ორგანიზაციას, 1993 წელს კი ხდება ერთ-ერთი ექვსი ვიცე-თავჯდომარიდან. 

1991-1995 წლებში თავდაცვის მინისტრია, 1995-2000 წლებში განათლების მინისტრი. 2004 წლიდან 2009 წლამდე პრემიერ-მინისტრის მოადგილეა, ამავდროულად 2004-2008 წლებში ასრულებს ფინანსთა მინისტრის, ხოლო 2008-2009 წლებში თავდაცვის მინისტრის მოვალეობასაც. 

2009 წელს ქვეყნის პრემიერ-მინისტრის აბდულა აჰმად ბადავის გადადგომის შემდეგ აირჩიეს პარტია მალაიის გაერთიანებული ეროვნული ორგანიზაციის ახალ ლიდერად და სათავეში ჩაუდგა მთავრობას. მან ორიენტაცია აიღო პოლიტიკურ რეფორმებზე და საშინააო ეკონომიკურ საკითხებზე. 2013 წლის 5 ივლისს მმართველი ბლოკის არჩევნებში გამარჯვების შემდეგ შეინარჩუნა პრემიერის თანამდებობა. 2015 წელს ნაჯიბ ტუნ რაზაკის მთავრობა მსოფლიო ეკონომიკური ფორუმის ვერსიით შევიდა ათი ყველაზე ეფექტიანი მთავრობის სიაში. 

ხელისუფლება დაკარგა 2018 წლის არჩევნების შედეგად. 2018 წლის 3 ივლისს დააპატიმრეს მიმდინარე კორუფციული სკანდალის გამო. მომდევნო დღეს მას წაუყენეს ოფიციალური ბრალდება ნდობის ბოროტად გამოყენებაში და ძალაუფლების გადაჭარბებაში. რაზაკი გაათავისუფლეს გირაოს შედეგად, რომელიც იყო 250 ათასი აშშ დოლარის ოდენობის.

2019 წლის 3 აპრილს დაიწყო ყოფილი პრემიერ-მინისტრის სასამართლო პროცესი, რომელიც დაადანაშაულეს საინვესტიციო ფონდიდან 700 მილიონი დოლარის მითვისებაში.

დაჯილდოებულია მეფე აბდულაზიზ ალ-საუდის პირველი ხარისხის ორდენით.

## ოჯახი 
მამამისია აბდელ რაზაკ ჰუსეინი, დედა — რაჰა ნოაჰი. მეუღლე — ტენგკუ პუტრი ზაინა ტენგკუ ისკანდერი (1976-1987 წწ.) და როსმა მანსორი (1987 წლიდან). ჰყავს ორი ბიჭი და ერთი გოგო.

## სქოლიო
კატეგორია:დაბადებული 23 ივლისი
კატეგორია:დაბადებული 1953
კატეგორია:მალაიზიის პრემიერ-მინისტრები
კატეგორია:ცოცხალი ადამიანები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
სინგაპურის პარლამენტი

**სინგაპურის რესპუბლიკის პარლამენტი** (, , , ) — სინგაპურის საკანონმდებლო ორგანო პრეზიდენტთან ერთად. პარლამენტი დაარსებულია ვესტმინსტერის სისტემის მიხედვით. პარლამენტი ერთპალატიანია და შედგება პარლამენტის არჩეული დეპუტატებისაგან და აგრეთვე პარლამენტის არა წევრებისა და პარლამენტის დანიშნული წევრები. 2015 წლის არჩევნების შემდეგ მე-13 მოწვევის პარლამენტში აირჩიეს 89 დეპუტატი. პარლამენტის პირველ სესიაზე დანიშნეს 9 დეპუტატი. ახლადარჩეული პარლამენტის პირველი შეკრება გაიმართა 2016 წლის 15 იანვარს.

## ისტორია 
1819 წლიდან (როდესაც დაარსდა თანამედროვე სინგაპური) 1867 წლამდე პერიოდში საკანონმდებლო ორგანო იყო ბრიტანეთის მთავრობა ინდოეთში და გაერთიანებული სამეფოს პარლამენტი. მას შემდეგ, რაც სრუტის დასახლებები (მალაკა, პენანგი და სინგაპური) გახდა ბრიტანეთის იმპერიის კოლონია, ამ ფუნქციის შესრულება დაეკისრა დასახლებათა საკანონმდებლო საბჭოს, რომელიც არ იყო არჩეული ორგანო. მეორე მსოფლიო ომის შემდეგ სრუტის დასახლებები დაიშალა და სინგაპური გახდა თვითმმართველი კოლონია, რომელსაც ჰქონდა საკუთარი საკანონმდებლო საბჭო. 1948 წელს, კონსტიტუციაში შეიტანეს ცვლილებები, რომელიც საბჭოში ექვსი ადგილის არჩევის საშუალებას იძლეოდა. ამავე წელს გაიმართა  ქვეყანაში პირველი დემოკრატიული არჩევნები. კიდევ ერთი კონსტიტუციური ცვლილების შედეგად, რომელიც განხორციელდა 1955 წელს, არჩეული დეპუტატების  რაოდენობა 25-მდე გაიზარდა, ხოლო მომდევნო საპარლამენტო არჩევნებში გაიმარჯვა სინგაპურის მუშათა პარტიამ და მისი ლიდერი დავიდ საულ მარშალი გახდა ქვეყნის პირველი მთავარი მინისტრი. 1959 წლის საყოველთაო არჩევნებში გაიმარჯვა სახალხო მოქმედების პარტიამ, ხოლო მისი ლიდერი ლი კუან იუ დაინიშნა ქვეყნის პრემიერ-მინისტრად. სინგაპურმა დიდი ბრიტანეთისაგან დამოუკიდებლობა მოიპოვა და 1963 წელს შეუერთდა მალაიზიას, მაგრამ 1965 წლის 9 აგვისტოს გახდა დამოუკიდებელი რესპუბლიკა და მის საკანონმდებლო ორგანოს ეწოდა სინგაპურის პარლამენტი.

## ხელმძღვანელობა 
პარლამენტის სპიკერს აქვს სრული პასუხისმგებლობა პარლამენტის ხელმძღვანელობასთან, მის სამდივნოსთან და ხელმძღვანელობს პარლამენტის სხდომებზე. მუდმივად არჩეული კომიტეტები იქმნება გარკვეული მოვალეობების შესასრულებლად და დროდადრო იქმნება სპეციალური საარჩევნო კომისიები.

## ფუნქციები 
პარლამენტის ძირითდი ფუნქციაა საკანონმდებლო აქტების შექმნა, კონტროლი სახელმწიფო ფინანსებზე, სამინისტროებისა და მთავრობის პასუხისმგებლობის უზრუნველყოფა. პარლამენტის უფლებამოსილების ვადაა ხუთი წელი, რის შემდეგაც პარლამენტი ავტომატურად წყვეტს მუშაობას. საპარლამენტო არჩევნები უნდა გაიმართოს სამი თვის განმავლობაში. 

პარლამენტის სხდომის ქვორუმია დეპუტატთა საერთო რაოდენობის 1/4, სპიკერის ჩათვლის გარეშე.

## შემადგენლობა 
2015 წლის საპარლამენტო არჩევნების შემდეგ სახალხო მოქმედების პარტია ფლობს 83 მანდატს, მუშათა პარტია 6 მანდატს.

## რესურსები ინტერნეტში
*ოფიციალური ვებგვერდი
*Bills introduced in Parliament from 2002 
*Order Paper 
*Parliamentary glossary 
*Select Committee reports from 1955 
*Singapore Parliament Reports from 1955 
*Votes and proceedings 

კატეგორია:სინგაპურის პოლიტიკა
ბატისტა (ფეხბურთელი)

**ჟოაო ბატისტა და სილვა** ( დ. 8 მარტი, 1955, პორტუ-ალეგრი, რიუ-გრანდი-დუ-სული, ბრაზილია) — ბრაზილიელი ფეხბურთელი. თამაშობდა ნახევარმცველის პოზიციაზე. ფეხბურთის გულშემატკივრებში უფრო ცნობილია როგორც **ბატისტა**. 1978 წლის მსოფლიო ჩემპიონატის ბრინჯაოს პრიზიორი ბრაზილიის ეროვნული ნაკრების შემადგენლობაში. 1982 წლის ესპანეთის მსოფლიო ჩემპიონატის მონაწილე.

## კარიერა 
### საკლუბო კარიერა 
საკლუბო დონეზე სხვადასხვა დროს იცავდა ბრაზილიური, იტალიური და პორტუგალიური საფეხბურთო კლუბების: „ინტერნასიონალის“, „გრემიოს“, „პალმეირასის“, „ლაციოს“, „აველინოს“, „ბელენენსიშის“ და „ავაის“ ღირსებას. 

#### საკლუბო სტატისტიკა 
### სანაკრებო კარიერა 
1978–1983 წლებში ბრაზილიის ეროვნული ნაკრების ღირსებას იცავს, რომლის შემადგენლობაში 38 შეხვედრას ატარებს.
#### სტატისტიკა 
## მიღწევები
### საკლუბო
;  ინტერნასიონალი
* ბრაზილიის ჩემპიონატი: 1975, 1976, 1979
* გაუშუს ჩემპიონატი: 1973, 1974, 1975, 1976, 1978
### სანაკრებო 
;  ბრაზილია
; მსოფლიო ჩემპიონატი
* მე-3 ადგილი: 1978

## რესურსები ინტერნეტში
* ბატისტა  — ForaDeJogo
* ბატისტა — National Football Teams
* ბატისტა — Pes Miti del Calcio

## სქოლიო
კატეგორია:დაბადებული 8 მარტი
კატეგორია:დაბადებული 1955
კატეგორია:ბრაზილიელი ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:ინტერნასიონალის ფეხბურთელები
კატეგორია:გრემიოს ფეხბურთელები
კატეგორია:პალმეირასის ფეხბურთელები
კატეგორია:სერია A-ს ფეხბურთელები
კატეგორია:აველინოს ფეხბურთელები
კატეგორია:ლაციოს ფეხბურთელები
კატეგორია:პორტუგალიის პრიმეირა ლიგის ფეხბურთელები
კატეგორია:ბრაზილიის ნაკრების ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:1978 წლის მსოფლიო საფეხბურთო ჩემპიონატის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
ხეანინე ანიესი

**ხეანინე ანიეს ჩავესი** (, დ. 13 აგვისტო, 1967, ტრინიდადი, ბენი, ბოლივია) — ბოლივიელი პოლიტიკოსი და იურისტი. სენატორი ბენის დეპარტამენტიდან. 2019 წლის 12 ნოემბერს დანიშნეს ბოლივიის პრეზიდენტად ევო მორალესისა და სხვა ხელმძღვანელების გადადგომის შემდეგ. იგი მორალესის მგზნებარე მოწინააღმდეგე იყო. 2020 წლის 8 ნოემბერს თანამდებობა გადააბარა მორალესის პარტიის წარმომადგენელს ლუის არსეს.

## ბიოგრაფია 
ანიესი დაიბადა ქალაქ ტრინიდადში.

2006 წლიდან 2008 წლამდე  მუშაობდა ახალი საკონსტიტუციო ქარტიის შემმუშავებელ კომისიაში. 2010 წელს იგი აირჩიეს სენატორად, როგორც ბენის დეპარტამენტის წარმომადგენელი. 2019 წლიდან იგი სენატის მეორე ვიცე-პრეზიდენტია, ხოლო მისი მოადგილე იყო ფრანკლინ ვალდივია ლეიგი.

2019 წლის 10 ნოემბერს ბოლივიის პრეზიდენტი ევო მორალესი გადადგა. ამის შემდეგ ვიცე-პრეზიდენტმა ალვარო გარსია ლინერამ, უარი განაცხადა პრეზიდენტის მოვალეობის შესრულებაზე. მასავით ასევე უარი განაცხდა სენატის სპიკერმა ადრიანა სალვატიერამ და წარმომადგენელთა პალატის თავჯდომარემ ვიქტორ ბორდამ. ასევე უარი თქვა ქვეყნის სენატის პირველმა ვიცე-სპიკერმა. ამ თანამდებობების პირების გადადგომის შემდეგ კონსტიტუციის ძალით უფლებამოსილება გადაეცა რიგით შემდეგ თანამდებობის პირს, სენატის მეორე ვიცე-სპიკერს ხეანინე ანიესს. 2019 წლის 10 ნოემბრის მდგომარეობით, იგი უმაღლესი რანგის მემკვიდრეა ბოლივიის პრეზიდენტის თანამდებობაზე. მან საკუთარ თავზე აიღო პრეზიდენტის მოვალეობის შესრულება და თანამდებობაზე მოვიდა 2019 წლის 11 ნოემბერს, მას შემდეგ, რაც სენატმა ოფიციალურად მიიღო წინა დღის გადადგომების სერია.

2021 წლის 12 მარტს ყოფილი პრეზიდენტი დააპატიმრეს ტერორიზმის, სახელმწიფოს ღალატისა და დანაშაულებრივ შეთქმულებაში მონაწილეობის ბრალდებით. წაყენებულ ბრალდებას დაკავებული ექსპრეზიდენტი კატეგორიულად უარყოფს და ქვეყნის მოქმედ ხელისუფლებას პოლიტიკურ დევნაში ადანაშაულებს.

2025 წლის ნოემბერში ბოლივიის უზენაესმა სასამართლომ მისი განაჩენი გააუქმა და ყოფილი პრეზიდენტი მეორე დღეს გაათავისუფლეს.

## პირადი ცხოვრება 
გათხოვილია კოლუმბიელ პოლიტიკოსზე ექტორ ერნანდო ხინკაპიზე.

## იხილეთ აგრეთვე 
* ქალი პრეზიდენტების სია

## რესურსები ინტერნეტში 
* ხეანინე ანიეს ჩავესი

## სქოლიო
კატეგორია:დაბადებული 13 აგვისტო
კატეგორია:დაბადებული 1967
კატეგორია:ბოლივიის პრეზიდენტები
კატეგორია:ქალი პრეზიდენტები
კატეგორია:ბოლივიელი ქალი პოლიტიკოსები
კატეგორია:სამხრეთ ამერიკის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:ცოცხალი ადამიანები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ნავი-მუმბაი

**ნავი-მუმბაი** (, , ) — ქალაქი ინდოეთში, მაჰარაშტრის შტატში. ქალაქი დაარსდა 1972 წელს, როგორც მუმბაის ქალაქი-თანამგზავრი. ყველაზე დიდი „ხელოვნური“ ქალაქი მსოფლიოში.

## ისტორია 
ქალაქის მშენებლობა დაკავშირებულია მუმბაის განტვირთვასთან. ნავი-მუმბაის მშენებლობის დაგეგმარება დაიწყო 1971 წელს ჩარლზ კორეასა და რ. ჯჰას ხელმძღვანელობით. მშენებლობისათვის გამოყვეს 150 კილომეტრიანი კონკანის სანაპირო. სახელმწიფომ გამოისყიდა აღნიშნული ტერიტორია კერძო მფლობელებისაგან. 1972 წელს დაიწყო მშენებლობა. 1973 წელს გაიხსნა ვაშის ხიდი, რომელიც აკავშირებს მუმბაისა და ნავი-მუმბაის. 1991 წლიდან 2001 წ,ლამდე მოსახლეობის რაოდენობა გაიზარდა 318 ათასიდან 704 ათას ადამიანამდე.

## გეოგრაფია 
ქალაქი მდებარეობს არაბეთის ზღვის სანაპიროზე. ქალაქის ტერიტორიაზე 23 ტბა მდებარეობს. კლიმატი ტროპიკული და მუსონურია. ჰაერის საშუალო წლიური ტემპერატურაა — 22 °C - 36 °C.

## მოსახლეობა 
2011 წლის ინდოეთის მოსახლეობის აღწერის მიხედვით ნავი-მუმბაის მოსახლეობა შეადგენს 1 119 477 ადამიანს.

## რესურსები ინტერნეტში
* Navi Mumbai Municipal Corporation 
* NMMT Official Website 
* CIDCO — City and Industrial Development Corporation

## სქოლიო
კატეგორია:მაჰარაშტრის ქალაქები
ბიყარი

**ბიყარი** — ერედვის მუნიციპალიტეტის სოფლების ზემო ბიყარისა და ქვემო ბიყარის ძველი სახელწოდება. მდებარეობდა მდინარე მეჯუდას ხეობაში, მთისა და ბარის საზღვარზე. სამხრეთით მეჯუდის ხეობის ბარია, ჩრდილოეთით — მეჯუდის ხეობის მთა, ეგრეთ წოდებული ისროლისხევი. 

## ისტორია
ვახუშტი ბატონიშვილის სოფელთა სიაში და რუკაზე ბიყარი ორ სოფლად არის აღნიშნული. ვახუშტისავე ცნობით, მთელი ისროლისხევი ბიყარამდე ქსნის ერისთავებს ეკუთვნოდათ. ჩანს, ვახუშტის ეს ცნობა ძველ ვითარებას აღნიშნავს, რამდენადაც XVIII საუკუნეში მთელი გვერდისძირი (ისტორიული თემი, რომელიც ვრცელდებოდა მდინარე მეჯუდიდან მდინარე პატარა ლიახვამდე) ქსნის ერისთავთა მფლობელობაში იყო.

## ლიტერატურა
კატეგორია:ერედვის მუნიციპალიტეტის ისტორიული სოფლები
ნორა ქუთათელაძე

**ნორა ქუთათელაძე** (დ. 7 ოქტომბერი, 1921, თბილისი, — გ. 1 მაისი, 2013, იქვე) — ქართველი რენტგენოლოგი, მედიცინის მეცნიერებათა დოქტორი (1969), პროფესორი. დოქტორის სამეცნიერო ხარისხის მქონე პირველი ქალი რენტგენოლოგი საქართველოში. საქართველოს სამხედრო-სამედიცინო აკადემიის აკადემიკოსი.

## ბიოგრაფია
1944 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1941-1944 წლებში ექიმთა დახელოვნების სახელმწიფო ინსტიტუტში მიიღო რენტგენოლოგის კვალიფიკაცია; იყო რესპუბლიკის ონკოლოგიური დისპანსერის ექიმი-რადიოლოგი; 1945 წლიდან მუშაობდა კლინიკური და ექსპერიმენტული კარდიოლოგიის ინსტიტუტში ექიმ-რენტგენოლოგად, კაბინეტის გამგედ, უფროს მეცნიერ-თანამშრომლად, 1963 წლიდან იყო სამედიცინო ინსტიტუტის ს/ს ლაბორატორიის რენტგენოლოგიისა და რადიოლოგიის სექტორის ხელმძღვანელი; 1968 წლიდან მუშაობდა კარდიოლოგიის ინსტიტუტისა და თსუ-ს სხივური დიაგნოსტიკის კათედრაზე. 

ეწეოდა პედაგოგიურ მოღვაწეობას  კარდიოლოგიის ინსტიტუტში,  თბილისის სახელმწიფო სამედიცინო უნივერსიტეტში. იყო კარდიოლოგიის, სხივური და ინტერვენციული დიაგნოსტიკის ინსტიტუტებში სამეცნიერო საბჭოს წევრი, დისერტაციის დაცვის საბჭოს წევრი ამავე დარგში. რენტგენოლოგი, მედიცინის მეცნიერებათა დოქტორი. სხივური და ინტერვენციული დიაგნოსტიკის კათედრის პროფესორი. 

ავტორია ასამდე სამეცნიერო ნაშრომის, რომლებიც ეხება რენტგენოლოგიური შესწავლის საკითხებს ჰიპერტონული და იშემიური დაავადებების დროს. სამეცნიერო-პრაქტიკულ ხელმძღვანელობას უწევდა განყოფილების თანამშრომლებს, მისი ხელმძღვანელობით დაცულია 5 საკანდიდატო დისერტაცია. 

საკანდიდატო დისერტაცია თემა — «К вопросу рентгенологического изучения сердца больных гипертонической болезнью первой стадии (в молодом возрасте)», დაიცვა 1958 წელს.

სადოქტორო დისერტაციის თემა — «Рендгенологические методы исследования в определении изменения сердца и аорты при гипертонической болезни», დაიცვა 1969 წელს.

## ლიტერატურა 
* ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, გვ. 290, თბ., 2000.

## რესურსები ინტერნეტში
## სქოლიო
კატეგორია:ქართველი რენტგენოლოგები
კატეგორია:დაბადებული 7 ოქტომბერი
კატეგორია:დაბადებული 1921
კატეგორია:გარდაცვლილი 1 მაისი
კატეგორია:გარდაცვლილი 2013
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:თბილისში დაბადებულები
ნ
ზეინაბ ბოცვაძის ქუჩა

**ზეინაბ ბოცვაძის ქუჩა** — ქუჩა თბილისში,  მთაწმინდის რაიონში (ვერა), მისასვლელი ძმები კაკაბაძეების ქუჩიდან. წარმოიქმნა XIX საუკუნის ბოლოს. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ადლერის შესახვევი.  XX საუკუნის 70-იანი წლებიდან ქუჩაა. 1995 წელს ზეინაბ ბოცვაძის სახელი ეწოდა.

## ლიტერატურა 
ბოცვაძე
ხურითა

**ხურითა** — ყოფილი სოფელი საქართველოში, ერედვის მუნიციპალიტეტში.

## ლიტერატურა
## სქოლიო
კატეგორია:ერედვის მუნიციპალიტეტის ნასოფლარები
ლუარსაბ ბოცვაძის ქუჩა

**ლუარსაბ ბოცვაძის ქუჩა**  — ქუჩა თბილისში,  მთაწმინდის რაიონში (ვერა); მისასვლელი მერაბ კოსტავას ქუჩიდან. ქუჩა XX საუკუნის 20-იან წლებში გაჩნდა და ლუარსაბ ბოცვაძის სახელი დაერქვა. 

## ლიტერატურა 
ბოცვაძე
ანგია ბოჭორიშვილის ქუჩა

**ანგია ბოჭორიშვილის ქუჩა** — ქუჩა თბილისში, გლდანის  რაიონში (გლდანი); ილია ვეკუას ქუჩიდან ვლადიმერ ნანეიშვილის ქუჩამდე 1984 წელს გლდანის დასახლების I მიკრორაიონის I ქუჩას ანგია ბოჭორიშვილის სახელი ეწოდა. 

## ლიტერატურა 
ბოჭორიშვილი
პერო

ბერძნულ მითოლოგიის მიხედვით **პერო** () იყო პილოსის პრინცესა — ქლორისის და ნელევსის ასული, ნესტორის და, ბიანტის ცოლი, რომელიც მისანმა მელამპოდმა გაურიგა ძმას. არგონავტების — არეოსის, ტალაოსის და ლეოდოკეს დედა. ამ სამ გმირს ორფიკული არგონავტიკა „სახელოვან აბანტიდებს“ უწოდებს.

## ლიტერატურა
**გელოვანი აკ.*, „მითოლოგიური ლექსიკონი“, გამომცემლობა „საბჭოთა საქართველო“,   გვ. 403, თბ., 1983

კატეგორია: ბერძნული მითოლოგია
პერსეისი

**პერსეისი**, **პერსეიდა** () — ბერძნული მითოლოგიური პერსონაჟი. ოკეანიდი. ოკეანოსის და ტეთისის ასული. ჰელიოსის ცოლი. აიეტის, პერსეს, ცირცეს და პასიფაის დედა.

## რესურსები ინტერნეტში
* Perse at theoi.com

## სქოლიო
კატეგორია: ბერძნული მითოლოგია
ვახტანგ ბოჭორიშვილის ქუჩა

**ვახტანგ ბოჭორიშვილის ქუჩა** — ქუჩა თბილისში, საბურთალოს რაიონში (ქვაყრელი); დასაწყისი ბიძინა კვერნაძის ქუჩის I შესახვევიდან. წარმოიქმნა XX საუკუნის 30-იან წლებში. თავდაპირველად შევარდენის ქუჩა ერქვა. 40-იან წლებში ფიზკულტურის ქუჩა დაერქვა. 2006 წელს ვახტანგ ბოჭორიშვილის სახელი ეწოდა. აქვს 4 შესახვევი.
 
## ლიტერატურა 
ბოჭორიშვილი
პასიფაი

**პასიფაი**, *პასიფაე* ( — „ყოვლად მბრწყინავი“) — ბერძნული მითოლოგიის მიხედვით, კრეტის მეფის, მინოსის მეუღლე. ჰელიოსის ასული. კირკეს და. ანდროგეოსის, მინოტავროსის, ფედრასა და არიადნეს დედა.

იუპიტერის ერთ-ერთ თანამგზავრს მის პატივსაცემად ეწოდა პასიფაე.

## რესურსები ინტერნეტში
* პასიფაე

## სქოლიო
კატეგორია: ბერძნული მითოლოგია
უდიდესი ქვემიმდევრობის ამოცანა

**უდიდესი ქვემიმდევრობის ამოცანა** კომპიუტერულ მეცნიერებაში გულისხმობს მიმდევრობის მოსაზღვრე ელემენტებისგან შედგენილ ქვესიმრავლეებს შორის უდიდესი ჯამის მქონე ქვესიმრავლის პოვნას. ფორმალურად ვიპოვოთ ისეთი i და j ინდექსები, რომ 1 \leq i \leq j \leq n , და ჯამი:
: \sum_{x=i}^j A[x] 
რაც შეიძლება დიდია.

მაგალითად ამ მოცემული სიმრავლისთვის [-2,1,-3,4,-1,2,1,-5,4] უდიდესი ჯამის მქონე ქვემიმდევრობაა [4,-1,2,1] ჯამით 6.

ამოცანა ტრივიალურია როდესაც:
# მასივი შეიცავს ყველა არა-უარყოფით რიცხვს. მაქსიმალური ქვემიმდევრობა მთლიანად მიმდევრობაა.
# მასივი შეიცავს ყველა არა-დადებით რიცხვს, მაშინ მაქსიმალური ქვემიმდევრობაა რიცხვი უმცირესი მოდულით.

ამოცანა რამდენიმე განსხვავებული ალგორითმით იხსნება, თუმცა მათ შორის ყველაზე ეფექტურია კადეინის ალგორითმი, რომელიც ამოცანას O(n)-დროში ხსნის.

## კადეინის ალგორითმი C++-ზე
```cpp
//შევქმნათ ცვლადი, რომელიც შეინახავს ქვემიმდევრობის უდიდეს ჯამს
    // და ცვლადი რომელიც შეინახავს ჯამს
    int best = INT_MIN, sum = 0;
    //გადავარჩიოთ მასივის ყველა ელემენტი
    for (int i = 0; i < n; i++) {
        // ჯამი გაიზრდება, თუ i-ური ელემენტის მიმატებით ის გაიზრდება
        // თუ არა, ის i-ური ელემენტის ტოლი გახდება
        sum = max(array[i],sum+array[i]);
        // შედეგი გაიზრდება, თუ sum-ში მოცემულ მომენტში უდიდესი ჯამია
        best = max(best,sum);
    }
    cout << best << "\n";
```

## ლიტერატურა 
**Antti Laaksonen*, Competitive Programmer's Handbook, p22.

კატეგორია:პროგრამირება
კატეგორია:ალგორითმები
ბოჭორმის ქუჩა

**ბოჭორმის ქუჩა** — ქუჩა თბილისში, ისნის რაიონში (ავლაბარი); ქეთევან დედოფლის გამზირიდან ლეხ კაჩინსკის ქუჩამდე. წარმოიქმნა XIX საუკუნეში. თბილისის 1876 წლის გეგმაზე დატანილია როგორც ნავთლუღის (ძველი) ქუჩა, ასეა თბილისის 1895 წლის რუკაზეც. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ალავერდის ქუჩა. ბოჭორმის ქუჩა ეწოდა 1946 წელს. ქუჩაზეა ყოფილი რიტუალების სასახლე (1985; არქიტექტორები: ვ. ჯორბენაძე, ვ. ორბელაძე), რომლის წინ დგას ბრინჯაოს ქანდაკება — „დიონისე“ (მოქანდაკე გ. ჯაფარიძე. არქიტექტორი ვ. ჯორბენაძე) 

## ლიტერატურა 
კატეგორია: ისნის   რაიონის ქუჩები
ნოდარ ბოხუას ქუჩა

**ნოდარ ბოხუას ქუჩა** — ქუჩა თბილისში,  დიდუბის  რაიონში (დიღომი); აკაკი ბელიაშვილის ქუჩასა და დავით აღმაშენებლის ხეივანს შორის. უსახელო ქუჩას ნოდარ ბოხუას სახელი ეწოდა 2007 წელს.

აქვს 1 შესახვევი და 1 გასასვლელი.

## ლიტერატურა 
## სქოლიო 
ბოხუა
ბჟოლიეთის ქუჩა

**ბჟოლიეთის ქუჩა** — ქუჩა თბილისში,  ნაძალადევის რაიონში (ღრმაღელე); არალეთის ქუჩიდან რკინიგზამდე. წარმოიქმნა XX საუკუნის 40-იან წლებში. 

## ლიტერატურა 
კატეგორია:ნაძალადევის  რაიონის ქუჩები